Opdateret klokken 14.36 Knæproblemer har fyldt en del for den danske alpine skiløber Christoffer Faarup ved OL i Sotji. Fredag klarede han sig dog alligevel fint ned af styrtløbspisten i mændenes super kombinerede konkurrence i den russiske OL-by. Christoffer Faarup blev nummer 39 af i alt 50 startende. Fire løbere røg ud undervejs. Noget værre gik det i slalomafdelingen. Her styrtede Faarup og tabte mere end 20 sekunder. Det betyder, at han slutter som nummer 35 i super kombineret ved OL i Sotji. Styrtløbet i den super kombinerede konkurrence blev vundet af nordmanden Kjetil Jansrud, som således fører inden eftermiddagens slalom foran tjekken Ondrej Bank. Jansrud løb knapt fem sekunder hurtigere end Faarup.

Opsummering:
Christoffer Faarup slutter som nummer 35 i super kombineret ved OL i Sotji. Et styrt i slalomafdelingen kostede dyrt.